gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl gl gl es gl gl gl gl gl pt gl gl gl en en en en gl gl ja en sv fr de de gl gl gl gl gl gl gl es gl pt es gl gl gl es gl gl gl gl gl pt gl pt en ca gl gl pt
Vieiros: Galiza Hoxe - Un responsábel do goberno de Tony Blair desvela que os EUA xa querían atacar Iraq antes do 11-S
Cuarta feira, 05 de outubro de 2022
O ex primeiro ministro deberá comparecer
Comeza en Londres a máis importante e esperada pescuda sobre a participación británica na invasión do territorio iraquí, mais sen ninguén a xuízo.
Manifestantes contrarios á invasión
O Reino Unido iniciou este martes a maior investigación sobre a guerra de Iraq realizada até o de agora, no medio de acusacións e sospeitas de que o ex primeiro ministro Tony Blair -que tamén comparecerá- enganou a opinión pública para lograr o seu apoio á invasión de 2003 sen o aval da ONU.
A primeira sesión estivo destinada a analizar a política exterior británica en Iraq antes da guerra. A primeira testemuña foi Peter Ricketts, o presidente do Comité Conxunto de Intelixencia de 2000 a 2001. Mais foi a intervención de William Patey, alto cargo do Foreign Office (ministerio de Exteriores) durante o goberno Blair a que achegou datos de maior interese.
"Eramos conscientes deses tambores de guerra desde Washington antes do 11-S", sinalou Patey, confirmando que a Administración Bush quería atacar Iraq independentemente e previamente aos ataques de 2001 sobre os EUA.
Porén, logo desta data, Washington desbotou a liña do defendido con anterioridade pola entón conselleira de seguridade dos EUA, Condoleezza Rice. Non así -segundo a testemuña- o goberno británico que permaneceu favorábel ás sancións no ámbito da ONU deica marzo de 2002.
Enganou Tony Blair o Parlamento e a cidadanía?
O informe final sobre a pescuda, que abarca o período entre 2001 e 2009, non se agarda que se dea a coñecer antes das eleccións xerais, previstas para xuño de 2010. Entre as principais cuestións que deberán dilucidarse están a da presunta ilegalidade da guerra e se Tony Blair enganou o Parlamento e a cidadanía.
O responsábel da investigación, John Chilcot, prometeu unha análise "a fondo", "xusta" e "rigorosa" para non repetir erros. As audiencias, públicas, desenvólvense no centro de conferencias Queen Elizabeth II de Londres.
BBC: Iraq inquiry told of 'clear' threat from Saddam Hussein
Independent: Saddam options 'discussed a year before Iraq war'
Times: Chilcot Iraq Inquiry, day 1: best of the evidence
Guardian: Q&A: Iraq war inquiry
Iraq Inquiry, web sobre o proceso de investigación (en inglés)
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
"Tony Blair e Gordon Brown: sangue nas vosas mans"
'Sir' John Chilcot preside a comisión de investigación
O Estado Español continuará a non recoñecer a independencia de Kosovo Edición xeral
Decisiva, aínda que non vinculante, opinión da Corte Internacional de Xustiza sobre a secesión de Kosovo Edición xeral
Exhuman restos de Simón Bolívar Venezuela
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto